**НАРОДНО ЧИТАЛИЩЕ “НАУКА – 1870 г.” - ТРОЯН**

**гр.Троян,обл.Ловеч,пл.”Възраждане”; тел:0670/62060,64323 GSM 0888757460**

[**www.naukatroyan.org**](http://www.naukatroyan.org/) **email:** [**nauka\_tr@mail.bg**](mailto:nauka_tr@mail.bg) **biblioteka\_tr@abv.bg**

**Отчетен на Читалищното настоятелство**

**за дейността на НЧ „Наука – 1870 г.” гр.Троян през 2018 г.**

Читалището е традиционно самоуправляващо се българско културно - просветно сдружение на жителите от град Троян, което изпълнява и държавни културно - просветни задачи.

Читалищната дейност се подпомага от общината, тъй като въпреки институционалната си независимост, читалището приема за приоритет в своята дейност общинската културна политика.

Съгласно Закона за народните читалища и нашия Устав, върховен ръководен орган на читалището е Общото събрание. Към настоящия момент членовете на читалището са **111**, които са физически лица.

За изминалия отчетен период своето членство са прекратили 18 члена, като не са платили дължимия членски внос.

Всички пълноправни членове избират читалищното настоятелство.

Членовете на **читалищното настоятелство** избрани на отчетно – изборно общо събрание през 2017 год. са:

* Д-р Виолета Койновска –председател на читалището
* Инж. Дилян Енкин –зам. председател

И членове:

* Инж. Ангел Балев
* Г-н Димитър Пиронков
* Д-р Росица Бузева
* Инж. Иванка Църова
* Г-н Валентин Бечев
* Г-н Николай Тодоров
* Г-жа Маргарита Гладкова
* Г-жа Стела Мавродиева
* Инж. Веселин Дудевски

**Проверителната комисия** е в състав:

- Г-жа Стела Маринова – председател

и членове:

- Г-жа Здравка Пеевска

- Г-жа Надка Колева

**Екипът на троянското читалище** се състои от **22 щатни служители -** 11 магистри, 5 бакалаври, 4 средно специално, 2 със средно образование и 5 **хоноровани ръководители** и **корепетитори нещатен персонал**.

Те заемат длъжностите - секретар, организатор културно масова дейност; организатор художествени колективи; счетоводител; касиер-реквизитор; хореограф; четирима библиотекари, като един беше по майчинство; осветител - огняр, сценичен работник - домакин; озвучител; преподавател по китара, акордеон, флейта и четири преподаватели по пиано; хигиенист.

Работното време на читалището е от 7.30 до 20.00 часа без прекъсване от понеделник до петък.

Отчитаме дейността на читалището в направленията – **библиотечно обслужване, художествено – творческа дейност, мениджърска дейност.**

Едно от основните звена в читалището е **читалищната библиотека** с отговорник - г-жа Вихра Петрова. В екипа на библиотеката влизат г-жа Тотка Станчева, г-жа Весела Йорданова, която беше по майчинство и се заместваше от г-жа Боряна Лилова.

Първата половина на 2018 г. премина под знака на извършващият се в сградата на читалището ремонт. От м. януари до м. юли в библиотеката бе извършено цялостно подреждане и основно прочистване на фонда от морално и физически остарели книги. Към зоната за свободен достъп на читателите бе добавено част от пространството на книгохранилището. Колективът се включи активно във всички дейности по ремонта заедно с целия екип на читалището.

Официално библиотеката отвори врати за читатели на 16.07.2018 г. с кратка церемония, на която присъстваха кмета на община Троян – г-жа Донка Михайлова, зам. кмета г-жа Розалина Русенова, Председателя на читалището - Д-р Виолета Койновска, Секретаря – г-жа Станка Марешка, представители на медиите и читатели. Като подарък за читателите започнахме работа с една нова инициатива на г-ца Тереза Георгиева – „ Не съди за книгата по корицата“, която предизвика интерес и одобрение.

Въпреки ремонтните дейности библиотеката не е преустановявала работата си напълно. Тя беше основен организатор на провелият се от 29 април до 9 май за 16-ти пореден път фестивал „ Дни на талантите и интересите“, подчинен на две значими събития: 150 – та годишнина от обявяването на Троян за град и Българското председателство на ЕС . Тази година той се реализира по проект на Община Троян в партньорство с НЧ „ Наука – 1870 г.“ ,одобрен от Националното сдружение на общините в България на обща стойност 2 986 лв. Партньори на читалището бяха още ИКЦ И ЦПЛР. В програмата бяха включени следните изяви: Рисуване, Вокално изпълнение, Инструментално изпълнение, Танцово изкуство, Представяне на лично авторско творчество, Художествено слово, Мултимедийна презентация, Четене, Карнавален костюм, Изложба на домашни любимци, Изложба на колекции и хобита и Кулинарна изложба. На откриването, което се състоя в ЦПЛР присъства кмета – г-жа Михайлова.А колоритното Карнавално дефиле бе финалният щрих, който беше част от празничния концерт, посветен на Денят на Европа. В „Дните на талантите и интересите 2018 г.“ взеха участие 300 деца от Троян и общината. Всички получиха грамоти за участие и сувенири.

Детските рисунки бяха подредени в изложба в двора на ЦПЛР. Авторските творби на децата бяха публикувани на Фейсбук страницата на читалището и библиотеката, както и във в-к „Троянски глас“. Бе издадена и рекламна брошура с информация за Фестивала.

През м.юли за втора поредна година в Детския отдел на библиотеката се проведе инициативата“ Лятно четене“. На малките читатели бяха представени три интересни, образователни презентации, изработени от Тотка Станчева:

1. „Нестандартните библиотеки“ – запознаване с устройството, функциите и дейностите на библиотеката
2. „ Моята древна родина“ – Презентация, включваща: пещерата „ Магурата“, съкровището от Вълчитрън, Дворецът в Перперикон, съкровището от Рогозен, Панагюрското съкровище, Казанлъшката гробница, Филипополис, Мадарският конник и още интересни исторически места.
3. „Троян – градът, с който се гордея“ – Четене на текстове от Димитър Гимиджийски, Ганко Цанов и други автори за Троян и неговите хора.

Децата имаха възможност да четат любимите си детски книги, да ги обсъждат и споделят помежду си. Попълваха читателския дневник и рисуваха любимите си герои.

През отчетния период в Детския отдел бяха проведени 5 беседи за запознаване с библиотеката с деца от ДГ „ Синчец“, ДГ „ Мир“, ДГ“Буковец“, с ученици от начален курс на НУ“ Св.Св.Кирил и Методий“ и НУ „ Христо Ботев“.

Направени са общо 21 библиографски справки, надвишаващи 10 заглавия.

През изминалата 2018 г. са публикувани 8 статии във в-к „ Троянски глас“:

**С автор Тотка Станчева:**

-Зографът на Троянския манастир (Захари Стоянов);

-65 години Детска Музикална Школа:Феерия от мелодии полетя над Троян.

-Лятното четене започна.

-Забавно шоу с песен(25 години Дамски камерен хор.)

-Троян преди 150 лета.

-Баница с цитати на Лятното четене в Детския отдел на библиотеката.

**С автор Вихра Петрова:**

-300 деца се изявиха в Дните на талантите и интересите.

-По страниците на стария троянски печат.

Библиотеката участва в представянето на книгите на писателя Нидал Алгафари, в представянето на сборника „ Гласове от Балкана“ на Дружеството на троянските писатели, в презентацията по повод реализирането на проектите за ремонта на сградата. Библиотеката участва активно в подготовката и провеждането на празничното дефиле за откриването на Българския фестивал на сливата, в представянето на изложбата „ Светът за българският войн“по повод 100 години от края на Първата световна война, в отбелязването на 65-та годишнина от основаването на Детската Музикална Школа, в благотворителния Коледен бал, както и във всички читалищни изяви.

**Статистически данни за периода 16.07. 2018 г. – 31.12.2018 г.**

**Потребители** : Възрастни -678 ; Детски отдел - 202 ; общо 880

Забележка: Новозаписан читател (потребител) е този, който ползва библиотечни материали за пръв път през настоящата година, независимо дали е валиден все още абонамента (таксата)му. Регистрацията на читателите се извършва за всяка календарна година.

**Посещения** : Заемна възрастни -2 096 ; Читалня - 3163; Детски отдел – 776 ; общо 6 035

**Заети библиотечни материали**:

-Книги – Заемна възрастни 5384 ; Детски отдел - 909

-Периодични издания – 6 249

-Електронни документи – 2 116

**Наличност към 01.01. 2018г**.: 124 951 тома

**Отчислени до 31.12. 2018г**.: 2 947 тома

Забележка: Отчислените книги са предложени първо на библиотеки в общината, след това са предадени на Вторични суровини, както изисква Законът за опазване на библиотечните фондове. С парите са закупени нови книги.

**Постъпили до 31.12.2018 г**.: 174 тома

**Наличност към 01.01. 2019г**.: 122 178 тома

**Абонирани периодични издания за 2018 г.**: 26 заглавия

Успоредно с изброените по-горе дейности продължава попълването на електронната картотека със статии от местния периодичен печат. Продължава подмяната на сигнатурните етикети на книгите, която се извършва от Минко Цвятков.

**Детска Музикална школа** е най – старата и утвърдена учебна форма към читалището в нашия град. В настоящия момент обучението е индивидуално, два пъти в седмицата. Класовете са по пиано, флейта, китара и акордеон. Възрастта на участниците е от предучилищна до 8 клас, когато се завършва курса на обучение в ДМШ. В ДМШ се обучават около 80 ученика.

По- напредналите ученици се изявяват в самостоятелни концерти, концерти на ДМШ, коледни и крайгодишни продукции, музикално – поетични вечери и общоградски тържества.

През 2018 г. ДМШ имаше по – малко изяви, заради продължителния ремонт в читалището и липсата на концертна зала.

На 16.05.2018 г. се състоя концерт на ученици от класа по китара с преподавател Михаил Иванов в Културно – информационен център. Концерта беше много емоционален с добре подбран репертоар.

През м. юни в зала „Форум“ се състояха традиционните продукции на класовете по пиано, флейта, китара и акордеон.

На 05.05.2018 г. настоящи възпитаници на ДМШ изнесоха концерт на открито, на сцената пред общината, по случай 65 години от създаването на музикалната школа. Специален гост на концерта беше общински младежки духов оркестър с мажоретки, Троян. Този концерт на открито се възприе много добре от жителите и гостите на Троян и преподавателите от ДМШ искат да го превърнат в традиция. Така инструменталното изкуство, макар и по – елитарно, ще стане по – достъпно за по – широк кръг от хора, които ще му се насладят. Надяваме се по този начин да се привлекат и повече ученици в школата.

Учебната 2018 / 2019 г. открихме в ремонтираните и осъвременени кабинети на ДМШ.

На 5,6 и 7 септември 2018 г, се извърши акордиране на двата рояла и всички пиана в ДМШ от специалист – акордьор - г-н Илия Кожухаров. От дълго години той се грижи за доброто състояние на инструментите..

На 29.11.2018 г. се състоя вечер в памет на Маестро Владимир Парушев под наслов „Спомен за вдъхновеното сърце на учителя“. Повода беше 25 години от смъртта и 95 години от рождението на Маестрото. Вечерта беше организирана от Инициативен комитет „Ученици и приятели на Маестро Владимир Парушев“ и екипа на читалището.

През месец декември в зала „Форум“ се проведоха традиционните Коледни продукции на различните класове в ДМШ.

**Дует „Фантазия“** навърши 27 години творческа дейност през 2018 г. В дуета участват преподаватели в Детската ни музикална школа – Амория Маркова – пиано и Мариета Куцарова – флейта.

Дует „Фантазия“ има няколко участия през изминалата 2018 г. :

* Участие в поетичните вечери в читалището;
* Участие в коктейла на Община Троян по повод 150-та годишнина на града.

**Вокална студия „Усмивка“** работи до м. май 2018 г. с ръководителя Светлана Ценова. От м. октомври децата от студията работят с нов художествен ръководител г-жа Надежда Бурева. Читалището дължи голяма благодарност на г-жа Бурева, че прие да работи с малките певци. Децата в студията са 20, разделени в две групи на възраст от 4 до 7 години и 8 – 10 годишни. Има и две деца на индивидуално обучение. За малкото време, в което работи с децата, г-жа Бурева успя да ги подготви за следните участия:

Участие в запалването на светлинките на Коледната елха, организирано от Община Троян на 05.12.208 г.

Децата се включиха и в продукциите на класовете по акордеон и китара към Детска музикална школа.

Участваха и в Коледното тържество на читалището от кв. Василевско.

Мислим, че ще успеем да възродим ВС „Усмивка“ с новия талантлив ръководител г-жа Надежда Бурева.

В състава на **Фолклорен ансамбъл „Траяна“** за 2018 г. участват 40 деца разделени в две възрастови групи, концертен състав с 22 танцьора, трима участника от трио „Накит“ и над 120 танцьора в групата „Ха, за здраве“ – общо около 200 танцьора.

Изминалият сезон беше най-трудният за ФА „Траяна” при НЧ „Наука-1870 г.” гр. Троян. В навечерието на 10-тата си годишнина, представителният състав беше напуснат от десетина танцьори. Вакантните места бяха заети от нови попълнения, с които трябваше да се работи почти от нулата. Имаше голяма опасност предстоящият юбилеен концерт да не се състои. Това не се допусна благодарение на художествения ръководител г-н Иван Иванов. Голяма помощ в този момент оказа и хореографът Васил Гърмолов. Благодарение на тяхната упорита и неуморна работа, както и огромната физическа натовареност на танцьорите, бяха подготвени шест нови танца във всички групи към ФА „Траяна“. Във втора възрастова група при децата бяха ушити два нови костюма – северняшки и шопски.

За Вокална формация „Накит“ с р-л Весела Марешка беше аранжирана една нова песен, която обогати техния репертоар. Заради проблеми при реализирането на втория проект, касаещ ремонта на сцената, концертът се изтегли с 3 месеца, което допълнително внесе огромно напрежение при подготовката на съставите. Всичко приключи благополучно и успешно. 10-годишният юбилеен концерт се състоя, нещо повече концертите бяха два, защото салона на НЧ „Наука-1870 г.“ беше тесен, за да побере всички почитатели на ФА „Траяна“. За това се реализира и втори концерт и се задоволи огромния зрителски интерес. Концертите бяха уникални с това, че на сцената участваха близо 100 бивши и настоящи самодейци на ансамбъла.

Ето и изявите на всички групи на ФА „Траяна“ в страната и чужбина за 2018 г.:

1. 9 юни - участие в третия областен танцов фестивал „Тройче“ в гр. Угърчин, в който ФА “Траяна” затвърди лидерските си позиции в Област Ловеч. 40 състава разпределиха победителите в трите възрастови групи. Децата грабнаха 2-ро място във възрастовата група от 12 до 18 години. 3-то място завоювахме във възрастовата група над 18 години. Ванеса Пашова и Стефания Цвятковска получиха специалните награди на журито за цялостен принос в представянето на ФА „Траяна“.
2. От 15 до 20 юни представителния състав участва в международния музикален и танцов фестивал в Паралия - Катерини - Гърция.
3. 29 юни представителния състав участва в концерт по случай 120 години от създаването на НЧ „Развитие-1898 г.“ с.Орешак.
4. 18 юли – 10-ти самостоятелен концерт в салона на НЧ „Наука-1870 г.“.
5. От 24 до 28 август представителния състав участва в международния танцов фестивал в гр.Блед - Словения.
6. 25 октомври 11-ти самостоятелен концерт в салона на НЧ „Наука-1870 г.“
7. Традиционни участия в множество общински и читалищни мероприятия.

В края на творческия сезон бяха направени множество промени в ръководството на ансамбъла. През месец август беше освободен худ. р-л на ФА „Траяна“ – Иван Иванов. Васил Гърмолов остава хореограф само на детските състави. Новото лице в състава е Искра Коларова - танцьорка в ансамбъла, която ще отговаря за костюмите. Беше проведен конкурс за назначаване на нов хореограф във ФА „Траяна“. За съжаление на тоз етап не се явиха кандидати, отговарящи на изискванията и условията на конкурса. Въпросът с намиране на хореограф на ФА „Траяна“ остава отворен.

**Школата по изобразително изкуство** към Народно читалище „Наука – 1870 г.” Троян започна работа през 2003 год. Ръководител е Маргрет Креклешка. Една дама, която с много талант и любов води малките художници в света на изкуството. Учи ги да гледат света не само с очи, но и с душа. С годините интереса към школата се увеличаваше и през нея минаха повече от 300 малки художника. Сега в школата има 28 деца. Заниманията са много интересни. Децата работят с различни материали- флумастери, пастели, бои, апликации, работа с природни материали, мозайка и др.

И през изминалата 2018 година децата рисуваха с удоволствие и сътвориха много хубави неща. Участваха в конкурси и спечелиха много награди.

Ето някой от тях:

"С очите си видях бедата" на общинско ниво се класираха 5 деца от школата. На областно ниво спечелихме трето място.

От "Нарисувай ми слънце" гр. София - специална награда за "Най-добър екип". Първо място в категория - "Най-нестандартна техника" и една поощрителна награда. В категория "Най-усмихнато слънце" имаме поощрителни награди.

От конкурса в гр. Шумен "Най - красива коледна рисунка" имаме трето място в първа възрастова група и трето място във втора възрастова група.

В началото на месец юни, по традиция школата подреди годишната си изложба, която беше посветена на 150 години град Троян и 15 години Школа по изобразително изкуство. Специален гост на изложбата беше г-жа Розалина Златкова от редакцията на списание "Аз съм Българче".

**Дамският камерен хор** е с диригент Весела Марешка и корепетитор Надежда Бурева - акордеон. Хорът се състои от над 30 хористки и двама солисти. През 2018 год. нашият хор навърши 25 години. Репертоарът на хора е много богат: обработен фолклор, планинарски песни, църковни песнопения и т.н.

Участия на състава през 2018 г.:

1. Концерт в „Мартенски дни на културата“ – с.Борима
2. II-ри Национален фестивал „България – една безсмъртна песен“ – гр. Панагюрище, м. април
3. XXX Национален песенен празник „С песните на България“ гр.Калофер, м. май
4. „Забавно шоу с песен“ – благотворителен концерт в р-т „България“, м.юли
5. Международен хоров фестивал „Лято в Италия“, гр.Римини, м. юли
6. Записи за издаване на юбилеен диск по повод 150 год. град Троян
7. Откриване на събор-надпяване „Беклеме – 2018 г.“,м.август
8. Празници по случай Дойранската епопея, м. септември
9. „Ден на туризма“ – гр.Плевен, Кайлъка, м. септември
10. „25 години по-късно“ – Щбилеен концерт на хора, м.септември
11. Концерт „От векове за векове“, м.октомври
12. Концерт „Емо и приятели“, м.ноември, ИКЦ

Дамският ни хор показа, че е в крак с днешното бързо променящо се време.

Ръководител на **Студия „Гласове**” е г-жа Мариета Жекова**.** През 2018 г. в студията се обучават около 15 солисти от всякакви възрасти. Децата развиват певческите си възможности в различни жанрове. Студията навърши 13 години и вече има завършили възпитаници, които професионално се занимават с музика - създават авторски песни с клипове.

Ето някои от участията на възпитаниците на Студия „Гласове“:

1. VI-ти национален конкурс „Път към славата“, организиран от Арт център Кърнолски и със съдействието на МОН,Регионален инспекторат по образованието – гр.София, Дом на културата «Средец» София/ - 02-04 февуари 2018г. Нашите награди са:

* Гран При и статуетката на конкурса, квоти за Международни конкурси „Орфей в Италия“ и Казахстан; Гала концерта, в който тя взе участие беше излъчен по БНТ и телевизия „Евроком“;
* Диплом, авторска песен и продуциране от DM Productions London;
* Диплом и втора награда;
* Диплом и наградата „Любимец на публиката;
* Диплом за висок професионализъм на Мариета Жекова;

1. Участие на Мариета Жекова в журито на Седмото състезание на Асоциацията на Кеймбридж училищата за музикален клип на английски език: март-април 2018г.;
2. Участие на Радко Петков и Иван Лечев в „Комиците“ 02.02.2018г. – излъчено на 01.03.2018г. по БТВ;
3. Участие на Радко Петков по случай Трифон Зарезан – р-т „България“, Троян - 14.02.2018г.;
4. Четиринадесети национален конкурс за млади изпълнители на популярна песен „Звездици за Лора“ – Свищов, 13,14 и 15 април 2018 г.:

* трета награда: диплом и статуетка;
* наградата на военния клуб;

1. Участие на Радко Петков в тържественото откриване на националната олимпиада по математическа лингвистика април 2018г. – Ловеч;
2. Участие на студията в концерт по случай 50 години от създаването на НУ „Христо Ботев“ – гр. Троян, 26 април 2018 г.;
3. Среща – интервю на Радко Петков с ученици – фенове от ловешките училища на тема „Пътят към успеха“ - 26.04.2018г.;
4. Самостоятелен концерт на Радко Петков в гр. Луковит по случай юбилей на училище - 27.04.2018г.;
5. VI-ти Национален младежки конкурс за популярна песен „15 лалета“ – гр. Хисаря 27 – 29.04.2018г.:

* Голямата награда /Гран При/ - направление „С песните на Мими и Развигор“ –/пета възрастова група/;
* Първа награда – направление „15 лалета“ - /пета възрастова група/;

1. Участие на солисти от Студията в концерт по случай Седмицата на талантите– май 2018г.;
2. Участие на Радко Петков в концерт, излъчван по БТВ 10 годишни награди „Успелите деца на България“ – фондация Димитър Бербатов, София, Народен театър „Иван Вазов“ - 09.05.2018г.;
3. Участие на Радко Петков и Елица Наумова с изпълнения в гурме вечер на паралелките „Организация на хотелиерството“, съвместно с Шеф Петър Михалчев, Троян /ресторант „България“/ - 09.05.2018г.;
4. Весела Думанова /12 клас/ - приета на предварителните изпити в Национална музикална Академия „Панчо Владигеров“ – София, в класа по поп и джаз пеене на доц. Стефка Оникян;
5. Удостояване с почетна грамота от РИО – Ловеч на Христо Христов и Мариета Жекова – май 2018г.;
6. XXVII-ми Европейски младежки Поп–рок конкурс „Сарандев“ – Добрич, 16 -18.05.2018г.:

* първа награда –/трета възрастова група/;

1. Участие на Радко Петков, Елица Наумова и Мариета Жекова в конкурса „Малка мис и малък мистър“ – Ловеч /на крепостта/, като жури и с музикални изпълнения - 02.06.2018г.;
2. Годишни музикални награди на БГ Радио - номинация на Радко Петков за БГ дебют на 2018г., Благоевград - 16.06.2018г.;
3. Международного конкурса исполнителей песни известного композитора  Бейбита Оралулы  «Елім менің» - 15-16.06. 2018 г. Република Казахстан, гр. Актобе:

* първа награда /за България/ - Ани Ненова;

1. Удостояване на Весела Думанова с наградата на Джон Бризби и Христо Христов с наградата „Чест и достойнство“ – юни 2018г.;
2. Участие на Мира Попова в международния конкурс – „Вярвай, искаш, можеш“, юни 2018г., София:

* Категория българска песен – първа награда;
* Категория песен на чужд език – втора награда;

1. Участие на студията в националния конкурс с международно участие – „Нека да е лято“, 22-23 юни 2018г., Павликени, председател на професионалното жури: Стефан Димитров:

* – първа награда /първа възрастова група/;
* – първа награда /четвърта възрастова група/;
* – втора награда /четвърта възрастова група/;
* – поощрение / трета възрастова група/;

1. 1 ноември – МОН /София/: удостояване на Мариета Жекова с почетното отличие „Константин Величков“:

* музикален поздрав /“Високо“ – ФСБ/ от Радко Петков;

1. Вечер в памет на Маестро Владимир Парушев /М. Жекова/ - 30 ноември 2018г.;
2. Участие на Радко Петков с музикални изпълнения в национален коктейл на BMW – България /декември 2018г./;
3. Запалване на коледната елха и концерт на Радко Петков – гр. Свищов /6 декември 2018г./;
4. „Един Коледен момент“ – концерт на Студия „Гласове“ и талантливи ученици от СУ „Васил Левски“ – 18 декември 2018г.;
5. Концерт на Радко Петков – 30 декември 2018г. – Велинград;

**Благотворителни концерти, инициативи и участия:**

1. Включване на авторската песен на Елица Наумова „На ръба“ в новите учебници по музика за 7 клас – издателство „Булвест“ /изцяло благотворителна кауза!/ - 2018г.;
2. Участие на Ани Ненова в благотворителен бал на Ротари Клуб - гр. Берковица;
3. Благотворителен концерт на Радко Петков за деца със СОП: 10 години „Дневен център за деца с увреждания“ – гр. Свищов /дарена сума 1000 лв./ - 14.09.2018г.;
4. Баготворителен коктейл на НЧ „Наука – 1870г.“ – декември 2018г.
5. Участие на Ани Ненова с музикални изпълнения в благотворителен бал на Ротари Клуб - гр. Враца;

Студията се подпомага, както от спонсори, така и от родителите на участниците в нея.

В основното ядро на **ФОТО КЛУБ „На фокус”** са около 10 великолепни фотографа. Негов председател е г-н Тони Петров, а най – активен участник е Петър Петров. Нашите фотографи запечатват всички по – важни моменти от живота на читалището и Община Троян. Техни фотоси печелят много награди и са реклама за нашия град.

За съжаление читалището не разполага със средства, за да може да ги подпомага повече в съвместната им дейност и при организирането на изложби.

**Читалищният театър** е от около 15 актьора. През месец септември 2016 г. театралният състав започна работа по нова постановка „Ало, ало“ от Джеръми Лойд и Дейвид Крофт. Режисьор е Роберт Янакиев - директор на театър „Възраждане“, познат ни от българските филми „Под прикритие“, „Столичани в повече“ и др. Радостно е, че изключително много млади актьори се включиха в нашия състав.

За съжаление не успяхме да реализираме постановката и направим премиера през м. юни 2017 г., поради започналите ремонтни дейности в читалищната сграда.

След приключване на ремонта до края на ***Септември 2018 г***. - Провеждане репетиции на сцена и финална подготовка по реквизита, декора, звука и осветлението на пиесата "Ало Ало" от Дейвид Крофт и Джеръми Лойд

***Октомври 2018 г. -*** Генерални репетиции, премиера на "Ало Ало" и още две последователни представления.

***Ноември 2018 г. -***  Започва работа по новата пиеса, която предстои да получи своята премиера през 2019 г. Пиесата "Там където улиците нямат имена" от Димитър Златинов.

***Декември 2018 г. -*** Репетиции на маса за "Там където улиците нямат имена"

Авторът на пиесата г-н Димитър Златинов, дари своите авторски права на читалището.

**Дружеството на троянските писатели** е създадено след промените в България. До тогава то се е назовавало Литературен клуб „Минко Николов“. А след това приема името Дружество на троянските писатели. В него днес членуват 30 поети и писатели. Председател на дружеството сега е Илия Ганчев. От две години към него се присъединиха и авторите от Литературен клуб „Орфей“ с ръководител Лина Борджиева.

През изминалата 2018 година дружеството проведе следните литературни четения:

1.“Пролетта – символ на живота и любовта“

2. „По дирите на Двамата братя Кирил и Методий“- по повод 24 май – празник на културата и просветата.

3. „На крилете на Пегаса“- 1 октомври- ден на поезията.

4. Литературно четене по случай Деня на народните будители.

Издаден и представен беше литературният алманах „Гласове от балкана“ – (шести брой) посветен на 150 годишнината от обявяването на селище Троян за град. Сборникът беше безплатно набран, редактиран и подготвен за печат от Председателя на Дружеството на троянските писатели – Илия Ганчев. Корицата и илюстрациите са дело на художника Иван Хаджидимитров, който извърши това също безплатно. Отпечатването на сборника бе финансирано от Община Троян.

Благодарим на всички за положения труд, най – вече на председателя г-н Ганчев.

Излезе избраната лирика на Ивайло Иванов „Просторът ми е сетният престол“, която беше представена в Информационния център по случай двегодишнината от смъртта на поета и отбелязана с подходяща рецензия във вестник „Троянски глас“ от председателя на Дружеството – Илия Ганчев.

Публикувани бяха стихосбирките „С песен докрай“ от Иван Калчев, „Илюзия , наречена любов“ от Цанко Лингурски, „Аз, кавалерът на музата“ от Дачо Господинов, „Вселена за двама“ от Денка Иванова, „Размисъл насаме“ от Невена Михова/която беше представена в родното село на поетесата- с. Дълбок Дол.

Харалан Недев издаде и представи поетичната книга „Светлина над хоризонта“.

В Информационния център беше представена и стихосбирката „Насаме с нощта“ от Минко Колчевски (излязла по случай десетгодишнината от смъртта му). Неин редактор е Илия Ганчев. Същият отбеляза това културно събитие с рецензия във вестник „Троянски глас“.

През изминалите години Цветана Качерилска издаде новелите „Сказание за Енравота Боян“ и „Орфей тракиецът“

В раздела **художествено – творческа дейност** трябва да отбележим и следните организирани мероприятия:

Традиционно през 2018 г. за дванадесети пореден път реализирахме обичая **„Сирни заговезни в Троян“,** който е много атрактиван и посещаван от жители и гости на града.

Връчване приза на името на Николай Ганков в **деня на театъра** 27 март.

Съорганизатори бяхме и на поредното издание за **„Лазарица“** и **„Български фестивал на сливата“.**

Всяка седмица в периода юни, юли, септември и октомври 2018 г., в читалището ни гостуваха професионални театрални и оперетни трупи, както и поп изпълнители от Русе, Бургас, Ловеч, „Искри и сезони“ – София, Казанлък, Велико Търново, Габрово, Плевен.

**Работа по проекти**

През изминалата 2018 г., читалището работи основно по два проекта на обща стойност **1 560 250.40 лв.** Това нямаше да бъде възможно, ако не беше професионалната помощ на администрацията на Община Троян.

През месец април 2018 г. бе отчетен реализирания проект на Община Троян по Оперативна програма „Региони в растеж 2014 - 2020“ по приоритетна Ос 2. Проектът касае енергийната ефективност на читалищната сграда, т.е. изолация на външните стени подове и тавани, и подмяна на отоплителната, вентилационната и електрическата инсталации. Общата сума на проекта е **1 169 406.04 лв.** Проектът бе реализиран от ДЗЗД „Проектстрой – Линк“, с представляващ г-н Петър Петров.

През 2016 г. читалището кандидатства пред Държавен фонд „Земеделие“ с проект „Ремонт и закупуване на оборудване и обзавеждане на НЧ „Наука – 1870 г.“ в гр.Троян“, по подмярка 7.2 „Подкрепа за инвестиции в създаването, подобряването или разширяването на всички видове малка по мащаби инфраструктура“ по „Програма за развитие на селските райони 2014 – 2020 г.“.

На 15.09.2017 г. бе подписан договор между фонда и читалището за финансиране на проекта на обща стойност **390 844.44 лв.** През м. януари 2018 г. бе обявена обществена поръчка за избор на изпълнител. Фирмата изпълнител на този проект е „Динакорд България“, с представляващ г-н Ангел Димовски.

Надяваме се одобрената фирма изпълнител да ни бъде коректен и сериозен партньор, за да оборудваме читалищният салон с нова озвучителна и осветителна техника, да подобрим акустиката, ще имаме възможност да си закупим киномашина и екран, компютърна техника, музикални инструменти и ще подновим сценичното облекло.

Дейностите по този проект трябва да приключат до средата на м. май 2019 г.

В бюджетите на Община Троян за 2017 г. и 2018 г. бяха предвидени средства в размер над 65 620 лв. за финансиране на допълнителни дейности, извън предвидените в проектите за енергийна ефективност и оборудване на читалищния салон.

За 2017 г. отпуснатите средства са в размер на 29 000 лв. за частичен ремонт на оркестрината, ремонт на парокотелното, подмяна на трите „летящи“ врати на партера, ремонт на гардероба, изграждане на интернет мрежа, подмяна на фасадните рекламни табла, постави се нужната техника за озвучаване на фоайетата и фасадата на читалището, бе изработен интериорен проект за фоайетата и конструктивен проект за укрепване стоманобетонната плоча на сцената в оркестрината.

За 2018 г. се ремонтираха – подовото покритие на сцената, реставрация на мозайката във фоайетата, оборудване и осветление на партера и др.

Като обобщение можем да кажем, че общата сума на ремонтните дейности извън проекта за енергийна ефективност и ДФ „Земеделие“ са 91 070 лв., от тях 65 620 лв. са от Община Троян, 15 346 лв. са дарения, 10 104 лв. са от читалището от предадено старо желязо и събрани средства от Коледен бал.

**Партньорства и членства на НЧ „Наука – 1870 г.“**

- партньори сме на всички детски градини, училища и читалища в Община Троян

- добри партньорски практики имаме с Община Троян, Музей на занаятите, Национално изложение на художествените занаяти с.Орешак, Галерия „Серякова къща”, НПО (Посока „Европа”, Сдружение „МИГ Троян и Априлци”, Туристическите дружества в града), Пенсионерски клуб, Църковно настоятелство на Храм „Св. Петка Параскева” и др.

- партньорство с регионални медии

- добро партньорство имаме и с бизнеса в града

- член сме на Съюза на народните читалища, НД „Традиция“ и Сдружение “МИГ Троян, Априлци и Угърчин“

Част от социалната политика на читалището е предоставянето на билети на по –ниски цени за хора с увреждания, както и улесняване техния достъп до театралния салон. Читалищното настоятелство е регламентирало и по – ниско заплащане на такси за деца от социално слаби семейства, при посещение и обучение в читалищните формации.

Работим с представители на етнически общности и различни възрастови групи, помагайки им да придобият начална компютърна грамотност.

Добра практика се оказа и организирането на пътувания до различни градове в страната за посещение от троянци на различни културни събития – концерти, театри, опери и др.

НАРОДНО ЧИТАЛИЩЕ „НАУКА – 1870 г.”

гр.Троян, пл.Възраждане

секретар (0670) 62060

библиотека

организатори (0670) 64323

моб. тел. 088 8757460

e-mail: [nauka\_tr@mail.bg](mailto:nauka_tr@mail.bg)

URL [www.naukatroyan.org](http://www.naukatroyan.org)

Изготвил,

Ст. Марешка – секретар

НЧ „Наука – 1870 г.“, Троян